stanford-oval/wikipedia huggingface dataset:
סיסמת החות'ים
רקע

הסיסמה, המבוססת על סיסמה מאיראן המהפכנית, לא הייתה קשורה במקור לתנועת החות'ים ומקורה המדויק שנוי במחלוקת. חלק מהמקורות מציינים כי מייסד התנועה חוסיין בדר א-דין אל-חות'י השתמש בה לאחר שראה צילומים של צעיר פלסטיני גוסס בזרועות אביו במהלך האינתיפאדה השנייה בשנת 2000. אל־חות'י ציין במהלך דרשה בינואר 2002 כי הוא כלל יהודים בסיסמה מפני ש"הם אלו שמניעים את העולם הזה".
לאחר הכרזת המלחמה של החות'ים על ישראל באוקטובר 2023 בעקבות מלחמת חרבות ברזל נצפו במקרים שונים דגלים פלסטיניים לצד דגלים הנושאים את הסיסמה ודגל תימן.
גלריה

בניין בדמאר הנושא דגל עם סיסמת החות'ים
מפגינים בצנעא עם שלטים הנושאים את סיסמת החות'ים
ראו גם

דגל תימן
סמל תימן
הדגל הפלסטיני
אנטישמיות בתימן
תכביר
מוות לאמריקה
קריאות להשמדת ישראל
סורת א-נצר
הערות שוליים

↑  ShahidSaless, Shahir (30 במרץ 2015). "Does Iran really control Yemen". Al-Monitor. ארכיון מ-13 בפברואר 2015. {{cite news}}:  (עזרה)
↑  Winter, Lucas (2011). "Conflict in Yemen: Simple People, Complicated Circumstances". Middle East Policy. XVIII (1): 102–120. doi:10.1111/j.1475-4967.2011.00476.x.
↑  You are being redirected..., www.adl.org
↑  "Yemen's Houthi rebels seize cargo ship in Red Sea". Al Jazeera English. 19 בנובמבר 2023. נבדק ב-28 בדצמבר 2023. {{cite web}}:  (עזרה)
↑  "Yemenis put aside their woes to unite for Gaza and Palestine". The New Arab. 19 באוקטובר 2023. {{cite web}}:  (עזרה)
↑  Balawi, Mohammad Makram (21 בדצמבר 2023). "The Houthis are turning the tables on everyone". Middle East Monitor. {{cite web}}:  (עזרה)
↑  "Houthi missile hits Norwegian tanker in Red Sea; ship reportedly en route to Israel". The Times of Israel. 12 בדצמבר 2023. {{cite web}}:  (עזרה)
↑  "Israeli ships 'legitimate target,' Huthis warn after seizure". L'Orient Today. 20 בנובמבר 2023. {{cite web}}:  (עזרה)
↑  "Yemen's Houthis declare joining Israel-Hamas war". India Today. 31 באוקטובר 2023. {{cite web}}:  (עזרה)
אברהם רוכלי

אברהם רוכלי (24 מרץ 1931 – 4 אוקטובר 2024) היה איש חינוך ישראלי. בין היתר, שימש ראש מכללת לוינסקי לחינוך, כיהן כחבר המועצה להשכלה גבוהה וכיו"ר ועדת השלוחות של המועצה להשכלה גבוהה ואף שימש מחזיק תיק החינוך ויו"ר ועדת החינוך במועצת רמת השרון.
במסגרת פעילותו במועצה להשכלה גבוהה ובמכללת לוינסקי קידם את הנגישות להשכלה גבוהה, עמל על פיתוח המכללות בישראל ותרם לאקדמיזציה של הכשרת המורים בישראל.
נעוריו, השכלה ותפקידו כשליח הסוכנות

אברהם רוכלי נולד בחיפה בשנת 1931. בילדותו למד בבית הספר "חוגים" בהדר הכרמל והיה חבר בתנועת הנוער השומר הצעיר. לאחר שסיים את לימודיו בבית הספר "חוגים" עבר ללמוד ולהתחנך במוסד החינוכי במשמר העמק – בית הספר התיכון של בני קיבוצי השומר הצעיר.
היה חבר קיבוץ הראל, עד שנת 1955, אז התפרק הראל לזמן מה, בגלל מחלוקת בין תומכי תנועות שונות, עבר לקיבוץ דליה.
בין השנים 1956 ו-1958 שימש כשליח של תנועת השומר הצעיר בארגנטינה, שם עסק בחינוך והכשרת עלייה לארץ ישראל. עם שובו ארצה נשא לאשה את בת זוגו, דליה לבית אגוזי, ילידת חדרה וחברת קיבוץ מזרע, אותה הכיר בפעילויות של השומר הצעיר. השניים התגוררו בקיבוץ דליה ועסקו בחינוך והוראה בבית הספר האזורי "הרי אפרים".
בין השנים 1968 ו- 1974 שימש שליח של הסוכנות היהודית במקסיקו, וניהל את בית הספר היהודי "הר סיני". במקביל כתב את עבודת הדוקטורט שלו העוסקת בחקר מדיניות החינוך וקיבל תואר שלישי. תחום ההוראה והמחקר שלו: תולדות היישוב היהודי בא"י, בעיקר בתקופת המנדט והמאבק לעצמאות.
מכללת לוינסקי לחינוך

עם החזרה לישראל, החל לעבוד כמרצה במכללת לוינסקי לחינוך (או כשמה באותה עת – סמינר לוינסקי) ובאוניברסיטה הפתוחה. בשנת 1981 מונה לשמש ראש המכללה, תפקיד אותו מילא עד לשנת 1996, עת יציאתו לגמלאות. בשנים שבהן ניהל את מכללת לוינסקי קידם שינויים יסודיים ומרחיקי לכת במכללה, ובעיקר – הפיכת המכללה למוסד אקדמי המעניק תארים אקדמיים מוכרים. מכללת לוינסקי הייתה המכללה הראשונה להכשרת מורים שזכתה להכרה אקדמית של המועצה להשכלה גבוהה, ובעקבותיה הלכו גם מכללות אחרות. התהליך שקידם במכללה הביא לשינוי באופי הלימודים, באורכם, בתנאי קבלת הסטודנטים, בסגל ההוראה, המעבדות ועוד. בנוסף, פותחו מרכזי למידה חשובים ונערכו שיתופי פעולה עם מוסדות חינוך ורשויות מקומיות. בתקופת ניהולו של אברהם רוכלי את לוינסקי עברה המכללה לקמפוס חדש, בקרית החינוך שבצפון תל אביב-יפו.
כיהן כיו"ר ועד ראשי המכללות האקדמיות (רמ"א) וכיו"ר ועד ראשי המכללות והסמינרים למורים.
המועצה להשכלה גבוהה

בשנת 1997 נבחר לכהן במועצה להשכלה גבוהה (מל"ג), והיה איש המכללות הראשון שכיהן בה. במסגרת זו פעל רבות לקידום תהליך האקדמיזציה ופיתוח המכללות, ובכלל זה הובלת תהליך של הכרה בלימודי תואר שני במכללות והקמת מכללות טכנולוגיות ומכללות אזוריות בפריפריה.
עמד בראש ועדת משנה של המל"ג לאישור פעילות שלוחות של מוסדות אקדמיים זרים בישראל, היה חבר ועדת המשנה של המל"ג לענייני אוניברסיטאות ומכללות, חבר הוועדה להקמת מכללה אקדמית למגזר החרדי וחבר הוועדה הממלכתית לבדיקת מצב הכשרת המורים בישראל.
בנוסף, שימש כחבר מל"ג יו"ש, הגוף האחראי על מוסדות אקדמיים ישראליים שהוקמו בשטחי יהודה ושומרון.
מועצת רמת השרון

בין השנים 1978 ו- 1988 כיהן כחבר המועצה המקומית רמת השרון. כחבר המועצה החזיק בתיק החינוך וכיהן כיו"ר ועדת החינוך. בשנים אלה נקבעה מדיניות האינטגרציה בחינוך, נפתחו בתי הספר היסודיים "קריית יערים", "אור השחר", חטיבת הביניים "נווה מגן" ובית הספר התיכון תיכון אלון ע"ש יגאל אלון.
עמותת המחנכים למלחמה בגזענות ובאנטישמיות

עמד בראש עמותת המחנכים למלחמה בגזענות ובאנטישמיות, שהקים נשיא הסתדרות המורים שלום לוין, משנת 1995 עד פירוקה ב-2018. העמותה ערכה סמינרים והשתלמויות למורים בישראל וכן סמינרים בינלאומיים בתחום פעולתה, בשיתוף עם ארגוני מורים בעיקר בגרמניה ובפולין, וכן חילקה מדי שנה את "פרס שלום לוין" על מחקרים שעסקו בחקר השואה.
פרסים ותארים

אברהם רוכלי זכה באות "מחנך למופת" (תשס"ג) ובפרס "מפעל חיים בהכשרת מורים (2006). בשנת 1992 זכה באות "יקיר רמת השרון".
בחודש מאי 2021 קיבל רוכלי מנשיא גרמניה את אות הכבוד וההצטיינות של מסדר הרפובליקה הפדרלית של גרמניה (Verdienstkreuz am Bande des Verdienstordens der Bundesrepublik Deutschland), על "תרומתו יוצאת הדופן והסגולית ליחסים בין ישראלים לגרמנים". נשיא גרמניה ציין בהודעתו: "אני מבקש להביע בזאת את הערכתי למלאכתך ארוכת השנים והבלתי נלאית למען קיום חילופי משלחות הדדיים ועקביים בין גרמניה וישראל למורים להוראת השואה".
לקריאה נוספת

רוכלי א', המכללה בעידן האקדמיזציה, בתוך: מהלכים בחינוך, בהוראה ובהכשרת מורים, תשמ"ג.
רוכלי א', המכללה לחינוך ע"ש לוינסקי. (פרקים מתולדותיו של הסמינר העברי הראשון, בתוך: מהלכים בחינוך, בהוראה ובהכשרת מורים, תשמ"ג.
מדרשי נ', סמינר לוינסקי - סיפורו של הסמינר העברי הראשון, הוצאת תירוש, 2012.
קרוטונה

| --- | --- |
סמל קרוטונהסמל קרוטונה
מראה העיר
מראה העיר
 מדינה:  איטליה איטליה
 מחוז:  קלבריה קלבריה
 נפה:  קרוטונה
 שפה רשמית:  איטלקית 
 תאריך ייסוד:  710 לפנה״ס 
 שטח:  179.80 קמ"ר
 גובה:  8 מטרים
 אוכלוסייה:  ‏
  ‑ בעיר:  58,445 (1 בינואר 2023)
  ‑ צפיפות:  333.70 נפש לקמ"ר (2006)
 קואורדינטות:  39°05′00″N 17°07′00″E﻿ / ﻿39.083333333333°N 17.116666666667°E﻿ / 39.083333333333; 17.116666666667 
 אזור זמן:  UTC +1
 http://www.comune.crotone.it
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןקרוטונה(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןקרוטונה(למפת קלבריה רגילה) קטנזארו רג'ו די קלבריה קוזנצה בזיליקטה קמפניה סיציליה מפרץ טאראנטו  הים הטירני  הים היוניקרוטונה(למפת קלבריה מוגדלת) קטנזארו רג'ו די קלבריה קוזנצה בזיליקטה קמפניה סיציליה מפרץ טאראנטו  הים הטירני  הים היוניקרוטונה  he tabBackground:;tabBorder:#aaa;defaultTab:0;
 
קרוטונה (באיטלקית: Crotone) היא עיר בקלבריה, בדרום איטליה, לחוף הים היוני. היא נוסדה בסביבות 710 לפנה"ס על ידי מתיישבים יוונים מאכאיה ונקראה בפיהם "קרוטון" (Κρότων). שמה בלטינית היה "קרוטונָה" (Crotona), ומאז ימי הביניים ועד 1928 נודעה בשם "קוטרונה" (Cotrone), אז הוחלף שמה ל"קרוטונֶה". ב-1994 נקבעה כבירת  נפת קרוטונה החדשה. ב-31 בדצמבר 2004 מנתה אוכלוסיית העיר 60,517 נפש.
העיר העתיקה מוכרת כמקום מושבם של פיתגורס ושל תלמידי האסכולה הפיתגוראית וכמקום לידתו של אלקמאון מקרוטון.
אליסה ברון-פלג

| --- | --- |
אין תמונה חופשית
 לידה:  16 באפריל 1992 (בת 32)
 עמדה:  קלעית
 גובה:  1.78 מטר
 מספר:  1
 מכללה:  אוניברסיטת פנסילבניה
 קבוצות כשחקנית
 2016-2014   2018-2016   2019-2018   2023-2020   2023-:   א.ס. רמת השרון   בנות מכבי רמת חן/בליך   מכבי בנות אשדוד   אליצור רמלה   הפועל לב ירושלים
 הישגים כשחקנית
 2 אליפויות ליגת העל בכדורסל נשים (2022, 2023)   2 גביעי מדינה (2017, 2024)   אליפות ליגת הקיסוס (2014)
 
אליסה ברון-פלג (באנגלית: Alyssa Baron; נולדה ב-16 באפריל 1992) היא שחקנית כדורסל ישראלית-אמריקאית המשחקת בעמדת הקלעית בקבוצת הפועל לב ירושלים מליגת העל ובנבחרת ישראל. ברון גדלה בארצות הברית ושיחקה כדורסל באוניברסיטת פנסילבניה. ב-2013 זכתה עם נבחרת ארצות הברית בזהב במכביה ושנה לאחר מכן הצטרפה לא.ס. רמת השרון. ברון זכתה בשתי אליפויות עם אליצור רמלה ובגביע המדינה עם מכבי רמת חן/בליך והפועל לב ירושלים.
תחילת הקריירה

בנערותה למדה ברון-פלג בבית הספר גוליבר פרפרטורי במיאמי שם שיחקה כדורסל והשתתפה בנבחרת הריצה. ב-2010 החלה  לשחק באוניברסיטת פנסילבניה ובעונתה הראשונה נבחרה לרוקית השנה של ליגת הקיסוס. בעונתה האחרונה במכללה היא זכתה באליפות ליגת הקיסוס ונבחרה לשחקנית השנה של הליגה. במהלך תקופתה במכללה היא פעמיים הובילה את ליגת הקיסוסבנקודות.
בקיץ 2013 השתתפה ברון-פלג במכביה ה-19 וזכתה עם הנבחרת האמריקאית בזהב. היא קלעה 16 נקודות במשחק הגמר בו גברה הנבחרת האמריקאית על ישראל. ברון-פלג נטלה חלק גם במכביה ה-20 ב-2017 שם שוב זכתה בזהב עם נבחרת ארצות הברית.
קריירה מקצוענית

ב-2014 הצטרפה ברון-פלג לא.ס. רמת השרון שם שיחקה שתי עונות. בעונתה הראשונה בקבוצה העפילה רמת השרון לגמר גביע המדינה שם הפסידה לבנות הרצליה. בעונת 2016/17 הצטרפה למכבי רמת חן/בליך וזכתה עם הקבוצה בגביע המדינה לאחר ניצחון בגמר על אליצור חולון. רמת חן/בליך העפילה גם לגמר הפלייאוף, שם הפסידה למכבי בנות אשדוד.
לקראת עונת 2018/19 הצטרפה ברון-פלג למכבי בנות אשדוד. ברון-פלג העפילה עם אשדוד לסדרת הגמר ב-2019, אך היא נפצעה במהלך המשחק הראשון בסדרה ולא שבה לשחק עד סיומה. אשדוד הפסידה בסדרה לאליצור רמלה.
ב-2020 הצטרפה ברון-פלג לאליצור רמלה. בעונת 2021/22 זכתה עם רמלה באליפות לאחר ניצחון על מכבי בנות אשדוד בסדרת הגמר. ברון-פלג נבחרה ל-MVP של סדרת הגמר. ברון-פלג זכתה עם רמלה באליפות נוספת עונה לאחר מכן לאחר ששוב גברה על אשדוד בסדרת הגמר. במהלך שנותיה ברמלה השתתפה ברון-פלג ביורוליג וביורוקאפ.
לקראת עונת 2023/24 הצטרפה ברון-פלג להפועל לב ירושלים אותה מאמנת בת זוגה, לימור פלג. ברון-פלג מונתה לקפטנית הקבוצה, ובעונתה הראשונה בקבוצה היא זכתה עם הקבוצה בגביע המדינה לאחר ניצחון בגמר על אליצור רמלה. הפועל לב ירושלים ורמלה נפגשו גם בסדרת גמר הפלייאוף, שם ניצחה רמלה. לאחר סיום העונה הוחתמה ברון-פלג לעונה נוספת בקבוצה.
נבחרת ישראל

מתוקף חוק השבות זכאית ברון-פלג לאזרחות ישראלית וב-2022 היא קיבלה הכרה מבפיב"א כישראלית. היא שיחקה לראשונה במדי נבחרת ישראל במסגרת מוקדמות אליפות אירופה 2023. ישראל העפילה אוטומטית מהמוקדמות כאחת המאחרות של האליפות. באליפות אירופה קלעה ברון-פלג בממוצע כ-8 נקודות למשחק. ישראל הפסידה בכל שלושת המשחקים בשלב הבתים ולא העפילה לשלב הבא. ברון-פלג המשיכה לשחק בנבחרת במסגרת מוקדמות אליפות אירופה 2025.
ברון-פלג משחקת גם בנבחרת ישראל 3*3. היא השתתפה באליפות אירופה 2023 שנערכה בירושלים.
חייה האישיים

ברון-פלג נשואה ללימור פלג, מאמנת הפועל לב ירושלים. הן אמהות לבן ומתגוררות בראשון לציון.אמה שיחקה כדורסל באוניברסיטת טאפטס וסבה שיחק כדורסל באוניברסיטת ורמונט. יש לה אחות ששיחקה טניס באוניברסיטת מישיגן סטייט ואח ששיחק כדורסל באוניברסיטת ברנדייס. יש לה תואר בתקשורת מאוניברסיטת פנסילבניה.
הערות שוליים

1 2  Alyssa Baron, Penn Athletics
↑  ארה"ב מככבת במכביה: זהב כפול בכדורגל וגם בכדורסל, באתר ערוץ הספורט, 29 ביולי 2013
↑  לי נוף, ‏רמת השרון החתימה את הגארדית אליסה בארון, באתר ONE‏, 27 ביולי 2014
↑  רענן וייס, מכה נוספת לאשדוד: אליסה בארון סיימה את העונה, באתר ynet, 2 באפריל 2019
↑  ‏בתום משחק חמישי מותח: אליצור רמלה זכתה באליפות ה-11 בתולדותיה, באתר ספורט1, 26 באפריל 2022
↑  איתי קאשי, ‏תשחק תחת בת זוגה: אליסה בארון חתמה בלב ירושלים, באתר ערוץ הספורט, 7 ביולי 2023
↑  אליסה ברון חתמה לעונה נוספת בהפועל לב ירושלים, באתר מנהלת ליגת העל לנשים בכדורסל, ‏19 ביוני, 2024
↑   אריה ליבנת, "מקווה שהקהל יבין": כדי להשתפר, בנבחרת הנשים נקטו צעד הפוך מנבחרת הגברים, באתר הארץ, 24 בנובמבר 2022
↑  אבי סגל, "המשפחה פחדה ולא רצתה שאחזור לארץ, אבל ישראל היא תמיד הבית שלי": ראיון מיוחד עם אליסה בארון, באתר ישראל היום, ‏31 בינואר, 2024
↑  Heather A. Davis, Throwback: Student Spotlight with Alyssa Baron, Penn Today, ‏May 23, 2018
קבוצת המדבר ארוכת הטווח

| --- | --- |

סמל היחידה:עקרב בתוך גלגל עם ראשי התיבות של שם היחידה
 Non Vi Sed Arte (לטינית)   לא בכוח כי אם בערמה.
 פרטים
 כינוי:  שירות המוניות המדברי הלובי
 מדינה:  הממלכה המאוחדת
 שיוך:  הצבא הבריטי
 סוג:  יחידת ניוד, יחידת סיור, איסוף מודיעין ופשיטה
 אירועים ותאריכים
 תקופת הפעילות:  23 ביוני 1940 – 1 באוגוסט 1945 (5 שנים)
 מקים היחידה:  ראלף באגנולד, גנרל ארצ'יבלד וייוול
 מלחמות:  מלחמת העולם השנייה: המערכה בצפון אפריקה  מערכת הדודקאנס  הזירה האיטלקית
 נתוני היחידה
 כוח אדם:  לא יותר מ-350 איש
 ציוד עיקרי:  משאיות שברולט ופורד
 פיקוד
 יחידת אם:  הארמייה השמינית של הצבא הבריטי, כוח המדבר המערבי
 מפקדים:  ראלף באגנולד
שני פטרולים בעת פגישה במדבר הלובי. ניתן לראות שהמשאיות הופשטו מכל ציוד מיותר והן עמוסות לעייפה, בתחמושת, גלגלים נוספים, ציוד לחילוץ עצמי, מכלי דלק נוספים וציוד לחימה
קבוצת המדבר ארוכת הטווח (באנגלית: Long Range Desert Group (LRDG)) הייתה יחידה מיוחדת של הצבא הבריטי, שעסקה באיסוף מודיעין צבאי וביצוע פשיטות בזמן מלחמת העולם השנייה. מפקד קורפוס אפריקה, הפילדמרשל ארווין רומל הודה כי: ”היחידה גרמה לנו ליותר נזק מכל יחידה בריטית אחרת בעלת עוצמה שווה”.
הקבוצה, שנקראה במקור הפטרול ארוך הטווח ([Long Range Patrol [LRP) הוקמה במצרים ביוני 1940, על ידי מייג'ור ראלף באגנולד והייתה תחת פיקודו של גנרל ארצ'יבלד וייוול, ראש פיקוד המזרח התיכון. באגנולד נעזר בקפטן פטריק קלייטון וקפטן ויליאם שׁוֹ. עם הקמתה, היו מרבית אנשי היחידה ניו זילנדים אך במהרה הצטרפו לוחמים נוספים מרודזיה ומאנגליה. בתקופה זו נוצרו מספר יחידות-משנה והיחידה קיבלה את שמה הידוע יותר, קבוצת המדבר ארוכת הטווח. היחידה מעולם לא מנתה יותר מ־350 איש וכולם היו מתנדבים.
קבוצת המדבר ארוכת הטווח (קמא"ט) הוקמה במיוחד על מנת לבצע פעולות סיור, איסוף מודיעין וחדירה לעומק מאחורי קווי האיטלקים, אם כי לעיתים ביצעה היחידה פעולות קרביות בחזית. בזכות מיומנויות הניווט והסיור הגבוהות שלה שימשה היחידה מספר פעמים ככוח מסייע לפעולות שירות האוויר המיוחד הבריטי וסוכנים חשאיים. במהלך המערכה בצפון אפריקה, בין דצמבר 1940 ומאי 1943, פעלו כוחות היחידה ללא הרף מאחורי קווי מדינות הציר, ולמעשה רק 15 ימים בתקופה זו היו ללא לחימה עבור כוחות היחידה.
תפקידם החיוני ביותר היה, כפי הנראה, ניהול הציר הראשי בין טריפולי לבנגאזי, כשהם שולטים, באופן סמוי, על מעבר המודיעין למפקדת הצבא הבריטי.
עם כניעת כוחות הציר בצפון אפריקה במאי 1943, שינתה היחידה את גזרת הפעולה שלה וביצעה פעולות באיי יוון, באיטליה ובבלקנים.
עם תום המלחמה באירופה פנו מפקדי היחידה למשרד המלחמה, בבקשה להעבירה למזרח הרחוק, על מנת להמשיך להילחם נגד האימפריה היפנית, אך בקשתה נדחתה והיא פורקה באוגוסט 1945.
הקמה

ב־23 ביוני 1940, נפגש ראלף באגנולד עם גנרל ארצ'יבלד וייוול באלכסנדריה. באנגולד הסביר את תוכניתו, שמהותה הקמת יחידה שתבצע סיור בעומק השטח, בטווחים רחוקים מאחורי קווי האויב ומטרתה איסוף מודיעין. ויוול, שהכיר את לוחמת המדבר מתפקידו כקצין המסופח לחיל המשלוח המצרי במלחמת העולם הראשונה, הבין את חשיבות יחידה זו לכוחות בעלות הברית בצפון אפריקה ונתן את ברכתו להקמתה. ויוול עזר גם בהשגת ציוד ליחידה שזה עתה הוקמה.
היחידה הוקמה הלכה למעשה ב־3 ביולי 1940, עם ייסוד הפטרול הראשון. באגנולד רצה כי הלוחמים ביחידה יהיו אנרגטיים, קשוחים גופנית ומנטלית, עצמאים, בעלי יוזמה שניתן לסמוך עליהם ובעלי יכולת לחיות ולהילחם תקופות ארוכות, לבד, במדבר. לתחושתו, איכרים ניו זילנדים היו מתאימים לדרישות והחל גיוס מתנדבים מתוך החטיבה הניו זילנדית השנייה. מעל לחצי מאנשי החטיבה התנדבו. לאחר מיונים, נבחרו 2 קצינים ו־85 בעלי דרגות אחרות (נגדים וחוגרים) לרבות 18 אנשי מנהלה ולוגיסטיקה. לאחר גיוס האנשים החל תהליך הכשרתם, שכלל לימוד טכניקות הישרדות במדבר, נהיגה מדברית, ניווט, חבלה, הפעלת מכשירי קשר לטווחים ארוכים ומכונאות, על מנת שיוכלו לתקן את רכביהם במקרה הצורך.
בנובמבר 1940 קיבלה הקמא"ט את שמה, ומתנדבים מרודזיה ואנגליה הצטרפו. הפטרול הראשון הורכב מ־2 קצינים ו־28 בעלי דרגות אחרות, ולרשותם הועמדו משאיות שברולט ופורד. במרץ 1941 קיבלה הקבוצה את המשאיות והרכב הפטרולים נקבע על קצין אחד, 15-18 לוחמים ומפקדים ו־5–6 משאיות לכל פטרול. לכל פטרול צוותו חובש, נווט, אלחוטן ומכונאי, כאשר ציודם הועמס למשאית אליה הם צוותו.
מבנה

בראש הקבוצה עמדה מפקדה שמנתה כ־15 איש ומפקדה היה באגנולד. שלושה פטרולים הוקמו: R,T ו־W, כאשר T ו־W היו פטרולים קרביים שיועדו להילחם ואילו פטרול R היה מיועד לסיוע. בנובמבר 1940, עם שינוי השם מהפטרול ארוך הטווח לקבוצת המדבר ארוכת הטווח, נוספו שלושה פטרולים לשלושה הקיימים: S,Y ו־G. בדצמבר פורק פטרול W, ואנשיו שימשו לתגבור פטרולים R ו־T וכלי הרכב שלו הועברו לפטרול G. ביוני 1941 שונה המבנה הארגוני של הקבוצה. היא חולקה לשתי פלגות, כאשר פלגה A מורכבת מפטרולים S,T ו־R, עם לוחמים מרודזיה וניו זילנד, ופלגה B, שכללה את פטרולים G,H ו־Y. בנוסף למפקדה, ושתי סדנאות תיקונים, הייתה קיימת גם פלגת תעופה קטנה, ששימשה בעיקר לפינוי פצועים, תחלופת אנשים ומשימות שונות.
באוקטובר 1941 שונה המבנה הארגוני של הקבוצה על ידי חלוקה של פטרולים קיימים לפטרולים קטנים יותר. הקבוצה עמדה על 10 פטרולים: R1,R2,T1 ו־T2 שהרכיבו את פלגה A והרכבו ברובם מניו זילנדים ופלגה B, מאנשי רודזיה ובריטניה, הורכבה מפטרולים G1,G2,S1,S2,Y1 ו־Y2. פטרול H פורק לאחר שלושה חודשי פעילות. עם חיבורה של הקבוצה עם יחידה מצבא הודו, הפלגה ההודית ארוכת הטווח, נוספו פטרולים נוספים בהדרגה, ראשית L1 ו־L2 בדצמבר 1941 ולאחר מכן L3 ו־L4 באוקטובר 1942. בדצמבר של אותה השנה הוקם פטרול נוסף, צבאו הפרטי של פופסקי, בפיקודו של ולדימיר "פופסקי" פניאקוב ששירת עם הקבוצה זמן מה.
ציוד > כלי רכב

כלי הרכב של הקבוצה ששימשו לסיורים, היו משאיות מתוצרת מפעלי פורד ושברולט הקנדיים (בעלות הגה ימני); בתחילה, השתמשה הקבוצה במשאיות מדגמי Chevrolet WB 15 cwt, ופורד 4X4) F30). ב־1942 נבנו עבור הקבוצה במיוחד 200 משאיות מדגם Chevrolet 30 cwt 1533X2 במשקל 1.5 טון (כדוגמת אלו המופיעות בתמונות).
עקב הטווח הגדול בו סיירו הפטרולים, צריכת דלק נמוכה הייתה גורם משמעותי ביותר. ולכן, בעיקר משיקולי משקל וצריכת דלק, כלי הרכב מתוצרת שברולט בהם השתמשה הקבוצה היו בעלי הנעה אחורית בלבד (4X2) ולא הנעה ארבע גלגלית (4X4), המשאיות שיוצרו במיוחד עבור LRDG, הופשטו מכל ציוד שאינו חיוני: גג תא הנהג, הדלתות, החלונות ואף השמשה הקדמית הוסרו, הרדיאטורים הוחלפו בגדולים יותר, על מנת שיוכלו להתמודד עם החום הרב ששרר בגזרת הפעולה. ונוספו להם מכלי עיבוי חיצוניים שהפכו את מערכת הקירור של הרכב למערכת סגורה, ללא איבוד מים. (בתמונה שמשמאל, ניתן לראות מכל מסוג זה, ואת צינורית המים המחוברת אליו, מותקנים מצידו הימני של תא המנוע, מאחורי הכנף הקדמית).
כמו כן, הוחלפו צמיגי המשאיות לצמיגים גדולים ורחבים, בעלי לחץ אוויר נמוך, המותאמים לנסיעה בשטחים חוליים, חוזקו המיתלים והקפיצים, נבנה ארגז מתכת מיוחד, שעליו ניתן היה להעמיס את הציוד האישי, מנות מזון, וחביות דלק ומים (ובמידת הצורך גם את תותח הנ"ט), ונוספו מיתקונים לציוד נוסף כגון, כנות למקלעים בחזית הרכב ועל הארגז, התקני נשיאה לרובים, מוטות אוהלים, מכלי דלק ומים, לוחות מתכת ויריעות ברזנט לחילוץ בעת שקיעה בשטח חולי, אלונקות, וכדומה. במשאיות האלחוט הותקנו מיתקונים למכשירי הקשר, ומצפנים מיוחדים, העושים שימוש בזווית הצל מהשמש הותקנו על המשאיות בהן ישבו הנווטים.
בנוסף לכלי רכב אלו, השתמשה הקבוצה לצורכי קישור ופיקוד בג'יפים מדגם Willys MB. גם כלי רכב אלו מותקנו במיוחד לצורכי הקבוצה, עם כנות למקלעים ולרובים, מנשאים למכלי דלק (ג'ריקנים) בחלקו האחורי של הרכב, בצדדיו, ואף על גבי מכסה המנוע, מכל עיבוי המים לרדיאטור, וכדומה.
ציוד > נשק

לרוב, על כל פטרול היו כ־11 מקלעי לואיס, ארבעה רובי בויס נגד טנקים ותותח בופורוס נגד טנקים בקוטר 37 מ"מ. בדצמבר 1940 תוגברה היחידה בכלי נשק נוספים. לפטרול T למשל, היו חמישה מקלעי ויקרס, חמישה מקלעי לואיס, ארבעה רובי בויס ותותח. כלי נשק נוספים, בין אם תקניים או שנלקחו שלל, היו גם כן חלק אינטגרלי מחימוש היחידה. על כל כלי רכב קובע לפחות מקלע אחד, ולעיתים הופנו מקלעים לכיוון האחורי של כלי הרכב.
ציוד > ניווט

קושי עיקרי במשימות הקבוצה היה הניווט. העדר מפות טובות של המדבר הלובי היווה מכשול עיקרי. נווטי הקבוצה, שלרוב ישבו במשאית השנייה בסדר התנועה, עשו שימוש במצפני שמש מיוחדים שהותקנו על המשאיות, במצפנים מגנטים, בתיאודוליטים, בסקסטנטים, במצפנים אסטרונומים במפות כוכבים ובמפות ששרטטו בעצמם.
פעילות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אזור הפעולה של הקבוצה השתרע למעשה מהנילוס במזרח ועד הרי אלג'יר ותוניסיה (כ־1500 ק"מ) ובמרחב של כ־1000 קילומטרים מדרום לים התיכון. בשטח זה קיימות מעט מאוד דרכים, ומים ומעט צמחייה ניתן למצוא רק במעט נאות מדבר. הטמפרטורה ביום מגיעה בשיאה עד ל־45 מעלות ובלילות מסוימים צונחת אל מתחת לנקודת הקיפאון.
המשימה הראשונה בוצעה בידי פטרול W בעת הפלישה האיטלקית למצרים. ב־15 בספטמבר 1940 יצא הפטרול למשימת סיור באזור אל־כופרה. לאחר שלא נתקלו בכוחות איטלקים, פנו דרומה והשמידו מצבורי דלק, מטוסים ושיירה איטלקית שעשתה את דרכה לאל־כופרה. פטרול T שהה גם הוא באזור ותקף כלי רכב איטלקים על הציר המוביל לאל־כופרה. שני הפטרולים שבו לבסיסים עם שלל של שתי משאיות ודואר רשמי. בתגובה, צמצמו האיטלקים את אורך הקווים והכפילו את מספר החיילים באזור תוך חודש.
ב־27 בדצמבר 1940, עזבו את קהיר פטרולים T ו־G, חצו את המדבר והגיעו לאזור אל־כופרה. עם הגעתם נפגשו עם כוחות צרפת החופשית שישבו בצ'אד. ב־11 בינואר 1941 ביצעו פשיטה משותפת על מרזק, נווה מדבר בדרומה של לוב שהיה בידי כוחות הציר. בתום שעתיים של לחימה, נותרה המצודה בידיים איטלקיות, אך שדה התעופה נהרס. הפטרולים נסוגו לזהור, מצודה שהייתה בידי כוחות צרפת החופשית. ב־31 בינואר, בעמק ג'בל שריף, נתקלה היחידה ביחידה איטלקית דומה, וספגה הרוג אחד ושלושה שבויים. שלוש ממשאיות הקבוצה ניזוקו בפעולה זו. האיטלקים ספגו 5 הרוגים ושלושה פצועים. ארבעה מאנשי קבוצת המדבר הלכו 320 קילומטרים, במשך עשרה ימים, ללא מזון, כשהם חולקים מכל מים של כעשרה ליטרים ביניהם. הפטרול (G) חזר למצרים ב־9 בפברואר, לאחר שכיסה 7200 קילומטרים. 6 משאיות שלו ניזוקו: 4 מאש אויב ושתיים נוספות מתקלות מכניות. משאית נוספת, שצירה האחורי נשבר, נגררה לאורך 1400 קילומטרים.
לאחר סיומו של מבצע מצפן, בעת שהכוחות האיטלקים נמצאו מחוץ לקירנאיקה, הוחלט להעביר את בסיסה של הקבוצה מקהיר לאל־כופרה. במעבר זה נוספו לקבוצה פטרולים Y ו־S. באפריל 1941, עם תחילת המתקפה של רומל וקורפוס אפריקה, הוטלה על הקבוצה משימת הגנה על אל־כופרה: המפקדה, פטרול T וכוחות צרפת החופשית נשארו באל־כופרה, פטרולים R ו־S נשארו בסביבתה ופטרולים G ו־Y הוצבו בנווה המדבר סיווה, תחת פיקודו של הקורפוס ה־13 הבריטי.
פעילות > מבצע הסכמה

בליל ה־13–14 בספטמבר 1942 נערך מבצע משולב גדול לתקיפת הנמל ומחסני הדלק הגרמנים והאיטלקים בטוברוק. מבצע הסכמה (Operation Agreement) כלל כוחות יבשתיים שהגיעו בעזרת ה־LRDG מנווה המדבר אל־כופרה במסע ארוך של כ־2700 ק"מ שעקף את קווי הגרמנים מדרום, וניסיון להנחית כוחות קומנדו מהים. כמו במבצע הקודם הוסע עיקר הכוח היבשתי הבריטי כ"שבויי מלחמה" שעליהם "שמרו" חיילים מקבוצת החקירה המיוחדת (SIG) לבושים כחיילים גרמנים. הנחיתה מהים נכשלה, והכוח היבשתי נאלץ להילחם מול כוחות איטלקים וגרמנים עדיפים. רוב הכוח הבריטי נהרג או נשבה ורק מעטים (ובהם קפטן באק וחלק מאנשי יחידת SIG) הצליחו לחזור לקווי הבריטים.
במסגרת מבצע הסכמה נערכו ארבע פשיטות בו זמנית נגד בסיסים חשובים של מדינות הציר בלוב בספטמבר 1942: בטוברוק מבצע הסכמה, בבנגאזי מבצע ביגמי, בנווה המדבר ג'אלו מבצע נייסטי) ובברקה מבצע קרוואן.
פעילות > מבצע הסכמה > מבצע קרוואן

מבצע קרוואן (באנגלית: Operation Caravan) היה מבצע פשיטה בריטי משני במסגרת מבצע הסכמה, במערכה במדבר המערבי במלחמת העולם השנייה. קבוצת המדבר ארוכת הטווח (LRDG) פשטה על בסיסים איטלקיים בברקה שבלוב. הבריטים טענו ש־35 מטוסים הושמדו על ידי הכוח הפושט. בתנועה אל היעד נסע הכוח כ־1,860 ק"מ.
אזכורים בתרבות

טוברוק (באנגלית: Tobruk) הוא סרט מלחמה אמריקאי משנת 1967, בבימויו של ארתור הילר ובכיכובם של רוק הדסון וג'ורג' פפארד. הסרט נכתב על ידי ליאו גורדון (ששיחק בסרט) והופק באולפני יוניברסל. עלילת הסרט מתרחשת בצפון אפריקה במהלך המערכה בצפון אפריקה במלחמת העולם השנייה. זהו סיפור בדיוני על חברי קבוצת המדבר ארוכות הטווח (LRDG) של וקבוצת החקירה המיוחדת מהצבא הבריטי שעורכות מבצע בעיר טוברוק בלוב במטרה להשמיד את מצבורי הדלק של קורפוס אפריקה הגרמני. הסרט מבוסס על "מבצע הסכמה" – ההתקפה הבריטית על כוחות גרמניים ואיטלקיים בטוברוק. הסרט מתאר את המבצע כמוצלח כשבמציאות המבצע נכשל.
ים החול (באנגלית: Sea of Sand, יצא בארצות הברית בשם Desert Patrol – "סיור מדברי") הוא סרט מלחמה בריטי משנת 1958 בכיכובם של ריצ'רד אטנבורו, ג'ון גרגסון ומייקל קרייג. הסרט, שביים גיא גרין, עוסק בסיור של קבוצת המדבר לטווח ארוך (LRDG) במהלך המערכה בצפון אפריקה במלחמת העולם השנייה. הסרט צולם בלוב.
לקריאה נוספת

גורדון לנדסבורו, הקומנדו אל טוברוק (תרגום: יעקב גולדמן), הוצאת מערכות, 1959
ולדימיר פניאקוב, צבאו הפרטי של פופסקי, הוצאת מערכות, 1985
סטיבן פרספילד, להרוג את רומל, הוצאת אריה ניר, 2009 (ספר בדיוני המבוסס על האירועים)
וירג'יניה קואלס, מפקד הרפאים, הוצאת מערכות, 1958.
דף שימור ההיסטוריה של היחידה - http://www.lrdg.org/